Document ID: 31990R1956

*****
ΚΑΝΟΝΙΣΜΟΣ (ΕΟΚ) αριθ. 1956/90 ΤΗΣ ΕΠΙΤΡΟΠΗΣ
της 9ης Ιουλίου 1990
για την τροποποίηση για δεύτερη φορά του κανονισμού (ΕΟΚ) αριθ. 1314/89 που εξουσιοδοτεί την Ελλάδα να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση για τις αμπελουργικές περιόδους 1988/89 έως 1995/96 πριμοδοτήσεων οριστικής εγκαταλείψεως των αμπελουργικών εκτάσεων (1), όπως τροποποιήθηκε από τον κανονισμό (ΕΟΚ) αριθ. 1327/90 (2), και ιδίως το άρθρο 12 παράγραφος 1,
Εκτιμώντας:
ότι η Ελλάδα υπέβαλε πριν από την 1η Οκτωβρίου 1990, σύμφωνα με τον κανονισμό (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 σχετικά με τη χορήγηση πριμοδοτήσεων οριστικής εγκαταλείψεως των αμπελουργικών εκτάσεων για τις αμπελουργικές περιόδους 1988/89 έως 1995/96 (3), όπως τροποποιήθηκε τελευταία από τον κανονισμό (ΕΟΚ) αριθ. 678/89 (4), αιτιολογημένη έκθεση αποκλίσεως του πεδίου εφαρμογής των προβλεπομένων μέτρων στον κανονισμό (ΕΟΚ) αριθ. 1442/88 από την αμπελουργική περίοδο 1990/91·
ότι για να μη διακυβευθεί η ποιοτική πολιτική, πρέπει να επιτραπεί στην Ελλάδα να μην εφαρμόσει τα μέτρα εγκατάλειψης του δυναμικού παραγωγής κορινθιακής σταφίδας τροποποιώντας τον κανονισμό (ΕΟΚ) αριθ. 1314/89 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2289/89 (6)· ότι η αύξηση του δυναμικού παραγωγής που δεν υπεισέρχεται στο καθεστώς εφαρμογής του κανονισμού (ΕΟΚ) αριθ. 1442/88, που εξαρτάται από την τροποποίηση αυτή, είναι τέτοια ώστε το σύνολο του αμπελουργικού δυναμικού των ζωνών αυτών είναι μικρότερο από το 10 % του εθνικού αμπελουργικού δυναμικού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1314/89 τροποποιείται ως εξής:
Το σημείο ΙΙ αντικαθίσταται από:
«Εκτάσεις φυτευμένες με αναγνωρισμένες ποικιλίες κατάλληλες για την παραγωγή κορινθιακής σταφίδας:
1. στο νομό Κορινθίας με εξαίρεση τις εξής κοινότητες: Κρυονερίου, Κλημεντίου, Καισαρίου, Καλιανών, Κεφαλαρίου, Ψαρίου, Τιτάνης, Ξανθοχωρίου, Άνω Τρικάλων, Κάτω Τρικάλων, Ασπροκάμπου Νεμέας, Σοφιανού·
2. στο νομό Αχαΐας, με εξαίρεση τις εξής κοινότητες: Γκρέκας, Κουνινάς, Κρήνης, Πετσάκων, Παρασκευής, Σαλμενικού·
3. στις εξής κοινότητες του νομού Ηλείας: Χάβαρι, Περιστέρι, Κορυφή, Ανεμοχώρι, Βρύνα, Γκρέκα, Καλιαυμό, Κρέσταινα, Μακρύσια, Σαλλουντία, Χειμαδιό, Χαριά, Λαμπότι·
4. στις εξής κοινότητες του νομού Μεσσηνίας: Αμπελόφυτο, Χώρα, Μυρσινοχώρι, Κορυφάσι, Παππούλια, Ικλαίνα, Κουκουνάρα, Μεσοχώρι, Λαχανάδα, Πήδασος, Εύα, Ευαγγελισμός, Καπλάνι, Φαλάνθη, Μηλίτσα, Κορώνη, Χαροκόπειο, Καρποφόρα, Δροσιά, Δάρα, Λυκότραφος, Πιλαλίστρα, Αδριανή, Υάμεια, Ανδρούσα, Αγριλιά, Αμφιθέα.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αμπελουργική περίοδο 1990/91.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουλίου 1990.

Labels: 18
17
6